કલ્કીને વિનસની આ વ્યંગાત્મક વાત સાંભળી લીધી. કદાચ તેમની પાસે જવાબ પણ હતો પણ તે કઈ બોલ્યા નહિ. કારણ કે વિનસે એક ચીસ પાડી, ‘રોબોન!’ અને ત્યાં રોબોન ભાઈ ખડખડાટ હસતાં હતા. એ દૃશ્ય જોઈને થોડી વાર પહેલા સ્થિર મુખમુદ્રામાં રહેલા કલ્કીન પણ થોડાં હસ્યા. વિનસ સ્તબ્ધ થઇને ઉભી હતી. ઝેવ ધીમેથી બોલ્યો ‘કન્વેયર બેલ્ટ?’ એ કલ્કીન સાંભળી ગયા અને સહેજ મોઢું બગડ્યું એનું. ‘આ શું થઇ રહ્યું છે બોસ?’ વિનસે કલ્કીનને પૂછ્યું. ‘એ જ થઇ રહ્યું છે જે તું જોઈ રહી છે.’ ‘બટ હાઉ? નીચે જમીનમાં શું છે?’ ‘મેં કહ્યું હતું ને કે આપણે જંગલમાં ખૂબ ઊંડે જવાનું છે પણ આપણે બહુ ચાલવું નહિ પડે. તેની વ્યવસ્થા છે આ. સૌજન્યઃ- લેબહાઉસના સ્થાપક પ્રો. લિથેન્સ.’